Stari seljački kalendar
Stari seljački kalendar (njemački: Alter Bauernkalender, kolokvijalno Mandlkalender prema malim ilustracijama svetih likova - u štajerskom dijalektu: Mandl za čovječuljka) od 1949. godine naziv je tradicionalnog seljačkog kalendara koji se od početka 18. vijeka štampa u Grazu. Od (vjerojatno) 1892. do 1948. zvao se Novi seljački kalendar (njemački: Neuer Bauernkalender), prije toga jednostavno seljački kalendar. Budući da je izvorno bio namijenjen jednostavnom, nepismenom seljačkom stanovništvu, bogato je ilustriran, a osim svetaca dana, prikazuje i simbole za očekivano vrijeme, koje se predviđalo iz promatranja vremena u prošlosti i iz seljačkih pravila, kao i za radove u poljoprivredi, kao što su sjetva, košnja, žetva, berba ili kolinje te dužina dana, izlazak i zalazak sunca. Ovaj se kalendar nije mijenjao u veličini (8,3 × 10,3 cm, 32 stranice), obliku i dizajnu oko 300 godina, što ga čini najstarijim kontinuirano objavljenim godišnjim kalendarom na svijetu.